**VAŽNI DATUMI I INFORMACIJE VEZANE ZA POSTUPAK UPISA U JESENSKOM ROKU U ŠK.GOD. 2025./2026.**

|  |  |
| --- | --- |
| **OPIS POSTUPKA** | **DATUM** |
| KANDIDATI S TEŠKOĆAMA U RAZVOJU -prijave obrazovnih programa | 18.8.2025. do 20.8.2025. |
| REDOVNI KANDIDATI - prijave obrazovnih programa | 25.8.2025. do 29.8.2025 |
| Objava konačnih ljestvica poretka za kandidate s teškoćama u razvoju | 25.8.2025. |
| Objava konačnih ljestvica poretka za redovne kandidate | 1.9.2025. |
| **Dostava upisnica u Školu** | **3.9.2025. 8-14 sati** |

**UPISI**

**Učenici koji su stekli pravo upisa u Mješovitu industrijsko-obrtničku školu U JESENSKOM ROKU mogu dostaviti upisnu dokumentaciju na dva načina:**

**1. Osobno donijeti dokumente u srijedu, 3. rujna 2025. od 8 do 14sati u školu na adresu Struga 33**

Upisnica mora biti potpisana, a može je dostaviti i druga osoba ako učenik ne može doći.

**2. Dokumente u srijedu, 3. rujna 2025. 8 do 14 sati dostaviti elektroničkom poštom upisnom povjerenstvu na e-mail adresu:** upisi.miosklc@gmail.com

**Dokumente elektroničkim putem može poslati samo roditelj/skrbnik, a u e-poruci je dužan dostaviti i svoj osobni kontakt (broj telefona, broj mobitela)**

**Upisnica mora biti isprintana, potpisana (oba potpisa) te skenirana, a dodatna dokumentacija samo skenirana. Originale su učenici dužni dostaviti prvi dan nastave.**

**Za upis u prvi razred učenici trebaju dostaviti:**

- **Upisnicu koju će sami isprintati iz sustava upisi.hr** (moći će se preuzeti iz sustava NISpuSŠ nakon što rezultati upisa postanu službeni). Upisnicu moraju potpisati učenik i roditelj.

Također, potrebno je rukom popuniti podatke koje sustav neće povući (adresa stanovanja, zanimanje roditelja, djevojačko prezime majke....).

- **Liječničku svjedodžbu medicine rada za sva zanimanja, osim za učenike s teškoćama u razvoju i kozmetičare** (potvrda nadležnog školskog liječnika).

- **dokumentaciju na temelju koje su dobili dodatne bodove** (zdravstvene teškoće, socijalni status, invaliditet…) tj. onu dokumentaciju koju su razrednici u osnovnim školama ručno unosili u sustav. Ovo se ne odnosi na bodove/direktan upis koje je sustav sam povukao (npr. državna natjecanja ili natjecanja u sportu).

Nije potrebno nositi svjedodžbe, domovnicu ili rodni list.

Ako kandidat zbog opravdanih razloga nije u mogućnosti u propisanim rokovima dostaviti potpisanu upisnicu za upis u I. razred, može je dostaviti i druga osoba.